SUR OLIVIER DE LA MARCHE. 213 



De la noble thoison et tint n'este tant monde 

 Qu'onques je croy telle ne fut faite au monde ; 

 Après la feste faite, en Gheldres s'enbaty, 

 Là où villes, castiaux-fort sans nombre baty. 



Depuis en grant triumphe et précise altitude 

 Comme prince où tous biens sourdent en plénitude, 

 Par pure amisté, sans visce et sans vergogne, 

 Fut atrenés veoir l'empereur de Coulongne. 



Et qu'il soit vérité, quant vint à l'aprocier, 

 L'empereur et le ducq se polrent embracier; 

 Le fils de l'empereur comme enfant signoury, 

 Bien* vigna lors le ducq quy enbrinst signoury. 



Puis ce jour le bon ducq sans largesse indigner, 

 Vault ce jour le bon ducq semouré à ung disner 

 Son filz et ses prélas, ses ducqz et tous ses comptes, 

 Ses signeurs et barons dont brief feray les comptes. 



Le noble empereur siège impérial tenoit, 

 Comme à sa Majesté réaile bien appartcnoit, 

 Et à sa dextre assis furent n arcevesques 

 Pour l'onneur de l'Eglise et u prudens évesques. 



Le premier arcevesque estoit cil de Maience, 



Cil de Trêves ossi et à ce jour audience, 



Puis l'évesque de Liège et d'Utreth sans vergongne, 



Discrés et bons amis au francq ducq de Bourgongne. 



Au lès senestre estoit en aroy triumphant 

 Le noble ducq de pris et puis le noble enfant, 

 Les m ducq en bainière après comme il appers, 

 Ces m furent Lois, Estienne avecq Albers. 



Puis le rice Nassou très prudens et notable 

 Et non plus n'en y eult touchant le haulte table, 

 Deux tables y avoit aux deux autres costés ; 

 A cescune ung évesque avecq eux acostéi. 



